
    JUDEȚUL TULCEA                                                                    la PHCL nr. 34/04.12.2024
COMUNA C.A. ROSETTI                                                                                    
    CONSILIUL LOCAL


REGULAMENTUL
privind instituirea taxei pentru serviciul public de salubrizare 
în comuna C.A. Rosetti, județul Tulcea
[bookmark: _Hlk32768425]Art. 1 -Taxa pentru serviciul public de salubrizare reprezintă taxă cu destinaţie exclusivă de 
finanţare a activităţii de colectare, transport şi depozitare a deşeurilor menajere de la toţi beneficiarii serviciului - persoane fizice de pe raza comunei C.A. Rosetti și este fundamentată pe necesitatea asigurării curățeniei și înfrumusețării comunei.  
Art. 2 -Sumele încasate din taxa de salubrizare constituie venit al bugetului local, urmând ca din bugetul comunei C.A. Rosetti, să fie achitate operatorului contravaloarea serviciilor prestate.
Art. 3  -Obligaţia de plată a taxei pentru serviciul public de salubrizare revine tuturor persoanelorfizice care dețin imobile (proprietăți formate din locuințe și terenuri)  pe raza comunei C.A. Rosetti, indiferent de forma de proprietate (titulari sau chiriaşi). 
Art. 4  -Persoanele fizice sunt obligate la plata taxei pentru serviciul public de salubrizare calculată în funcţie de numărul de persoane din fiecare gospodărie sau numărul locatarilor existenţi la o anumită adresă.
Art. 5  -Taxa pentru serviciul public de salubrizare este anuală şi va fi achitată lunar, până în ultima zi lucrătoare a fiecărei luni pentru luna curentă. Plata taxei pentru serviciul public de salubrizare se poate efectua si anticipat.
      Art. 6  -Neplata taxei de salubrizare în termen atrage după sine calculul şi plata majorărilor de 
[bookmark: _GoBack]întârziere, de 1 % pe lună, precum şi aplicarea măsurilor de urmărire şi executare silită, prevăzute de Legea nr. 207/2015 privind Codul de Procedură Fiscală, cu modificările şi completările ulterioare. 
Art. 7 -Proprietarii imobilelor menţionate la punctul 3 au obligaţia depunerii declaraţiei în vederea stabilirii taxei pentru serviciul public de salubrizare, cuprinzând toate proprietăţile deţinute şi va cuprinde numărul persoanelor care locuiesc la acea adresă (membri de familie, rude, chiriaşi, flotanţi). Formularul declaraţiei al cărei model este prezentat la finalul anexei, va putea fi ridicat de la Compartimentul impozite si taxe. Declaraţia poate fi depusă şi de un alt membru major din gospodărie. 
Art. 8 -În situaţia în care contribuabilii persoane fizice deţin mai  multe imobile în proprietate, vor depune o singură declaraţie pentru toate imobilele deţinute. Pentru imobilele proprietatea persoanelor fizice care sunt închiriate altor persoane fizice, obligaţia de a declara şi achita revine utilizatorului locuinţei, iar proprietarul are obligaţia de a furniza sub semnătură, printr-o adresă datele complete ale beneficiarului.
Art. 9 -Cuantumul taxei pentru serviciul public de salubrizare pentru persoanele fizice se stabileşte pe baza declaraţiei de impunere a acestora .
Art. 10 -Declararea se va face pe propria răspundere sub sancţiunile aplicate faptei de fals în 
declarații, prevăzută de art.326 din Codul Penal.
Art. 11 -În cazul nedepunerii declaraţiei, obligaţia de plată se va stabili din oficiu de către 
funcționarii publici din cadrul compartimentului impozite și taxe pe baza datelor şi informațiilor deținute de aceștia (date din dosarul fiscal al contribuabilului,date din Registrul Agricol, Asociaţii de Proprietari şi Serviciul Public Comunitar Local de Evidenţă a Persoanelor).
Art. 12 -Depunerea declaraţiei de impunere - anexă la prezentul regulament  reprezintă o 
obligație şi în cazul persoanelor care beneficiază de scutiri sau reduceri de la plata taxei pentru serviciul public de salubrizare. 
							
      Art. 13  -Declaraţiile de impunere depuse iniţial vor putea fi modificate în timpul anului prin 
declarații rectificative, însoțite de documente justificative, în termen de 30 de zile de la data apariţiei oricăror modificări. 

      Art. 14  -Recalcularea taxei pentru serviciul public de salubrizare în evidenţa fiscală ca urmare a 
depunerii declaraţiilor rectificative se va face începând cu data de întâi a lunii următoare celei în care a fost înregistrată declaraţia rectificativă.
Art. 15  -În caz de deces, scăderea taxei pentru serviciul public de salubrizare se efectuează cu data 
de întâi a lunii următoare apariţiei acestei situaţii, in baza  copiei după certificatul de deces sau a informațiilor comunicate de Serviciul Public Comunitar Local de Evidenţă a Persoanelor. 
Art. 16  -Cetăţenii care probează cu documente de tipul viză de flotant, acte de încorporare, 
adeverinţe de internare în spital ori alte documente justificative din care să rezulte că au lipsit din localitate consecutiv cel puţin 90 de zile într-un an calendaristic, li se va recalcula taxa datorată în condiţiile prevăzute la punctul 15. 
Art. 17 - Pentru anul fiscal 2020, Compartimentul de Impozite și Taxe din cadrul Primăriei comunei C.A. Rosetti, va inventaria și compara, în vederea realizării unei evidențe corecte și complete a tuturor persoanelor de pe raza comunei C.A. Rosetti. În cazul în care numărul persoanelor din evidenţa fiscală este diferit de numărul persoanelor din evidenţele celorlalte servicii, se vor solicita proprietarilor documente justificative pentru persoanele neînregistrate. 

SCUTIRI ŞI FACILITĂŢI 
Art. 18  -Pentru veteranii de război se acordă scutirea de la plata taxei pentru serviciul public de 
salubrizare doar pentru gospodăria situată la adresa de domiciliu; 
Art. 19  -Pentru văduvele de război si văduvele veteranilor de război care nu s-au recăsătorit se 
acordă scutirea de la plata taxei pentru serviciul public de salubrizare doar pentru gospodăria situată la adresa de domiciliu;
Art. 20  -Persoanele fizice prevăzute la art. 1 al Decretului Lege nr. 118 / 1990, privind acordarea unor drepturi persoanelor persecutate din motive politice de dictatura instaurata cu începere de la 6 martie 1945, precum si celor deportate in străinătate ori constituite prizonieri, republicat cu modificările si completările ulterioare, precum si in alte legi beneficiază de scutire de la plata taxei pentru serviciul public de salubrizare doar pentru gospodăria situată la adresa de domiciliu;
Art. 21  -Persoanele cu handicap grav sau accentuat, persoanele încadrate în gradul I de invaliditate şi reprezentanţii legali ai minorilor cu handicap grav sau accentuat şi ai minorilor încadraţi în gradul I de invaliditate beneficiază de scutire de la plata taxei pentru serviciul public de salubrizare doar pentru gospodăria situată la adresa de domiciliu;
Art. 22  -Persoanele fizice ale căror imobile au fost afectate de calamități naturale : - scutirea se 
aplica integral pentru gospodăria afectată, începând cu prima zi a lunii următoare în care sunt depuse documentele justificative și se va anula în luna în care sunt remediate distrugerile, avariile datorate calamităților naturale;
Art. 23 - Elevii şi studenții care studiază în afara localității de domiciliu beneficiază de scutire de la plata taxei pentru serviciul public de salubrizare pentru anul în curs doar pe durata anului școlar/universitar;
Art. 24  -Persoanele fizice care lucrează în afara localităţii de domiciliu sau în altă țară beneficiază de scutire de la plata taxei pentru serviciul public de salubrizare pentru anul în curs doar pe durata deplasării în scopul desfășurării activității profesionale.
Art. 25  -Persoanele fizice care nu au domiciliul stabil în comuna C.A. Rosetti,  dar dețin în 
proprietate pe teritoriul UA-T comuna C.A.Rosetti case de vacanță și/sau locuințe de vară pe care le locuiesc doar sezonier vor achita taxa pentru serviciul public de salubrizare pentru o perioadă de 3 luni anual.
Art. 26  -Persoanele fizice cu domiciliul stabil în comuna C.A. Rosetti, beneficiază de reducerea cu 50% a taxei pentru serviciul public de salubrizare conform Legii nr. 26/2019 din  09 ianuarie 2019 pentru modificarea si completarea O.G. nr. 27/1996.

Art. 27  -Pentru acordarea facilităţilor fiscale pentru plata taxei pentru serviciul public de salubrizare se va constitui un dosar care va cuprinde următoarele documente justificative, în funcţie de situaţia în care se află persoana fizică în cauză:
1. Cererea pentru acordarea facilităţii fiscale;
1. Copie după actul de identitate al proprietarului;
1. Copii după actele de proprietate ale membrilor familiei pentru care se cere scutirea la plată; 
1. Legitimaţia/carnetul de veteran de război, văduvă de război sau văduvă de veteran de război;
1. Copie după certificatul de handicap;
1. Adeverinţă de la instituţia de învăţământ din care să rezulte că elevul/studentul îşi urmează cursurile/carnet student/elev vizat la zi;;
1. Adeverinţă de la unitatea de cazare (internat, cămin) a instituţiei de învăţământ din care să rezulte că elevul/studentul este cazat pe perioada anului școlar/universitar/sau o copie după contractul de ocupare spațiu  internat, cămin;
1. Adeverinţă de la locul de muncă din care să rezulte că persoana fizică este încadrată în muncă și își desfășoară activitatea în altă localitate/județ, decât cea unde are domiciliul stabil;
1. Copie după contractul de închiriere în cazul persoanelor care stau cu chirie;
1. Dovada stabilirii reşedinţei / viza de flotant;
1. Declaraţia pe propria răspundere a doi vecini identificaţi prin act de identitate şi CNP în situaţia în care nu pot fi prezentate adeverinţele de la locul de muncă în cazul persoanelor fizice care lucrează în străinătate;
Art. 28  -Scutirea sau reducerea de la plata taxei pentru serviciul public de salubrizare se acordă cu data de întâi a lunii următoare celei în care a fost depusă cererea.

SANCŢIUNI
Art. 29  -Constituie contravenţie nedeclararea sau declararea eronată a datelor si se sancţionează cu amendă între 74 lei şi 292 lei conf. art. 493, alin. (3) din Legea 207/2015 privind codul de procedura fiscala 
[bookmark: do|ttIX|caXIII|ar294|al5]Art. 30  -Constatarea contravenţiilor şi aplicarea sancţiunilor se fac de către primari şi persoane 
împuternicite din cadrul compartimentelor de specialitate ale autorităţii administraţiei publice locale, în baza dispoziţiilor Ordonanţei Guvernului nr. 2  / 2001 privind regimul juridic al contravenţiilor, aprobată cu modificări şi completări prin Legea nr. 180 / 2002 cu modificările şi completările ulterioare, inclusive posibilitatea achitării pe loc sau în termen de cel mult 48 de ore de la data încheierii procesului – verbal ori, după caz, de la data comunicării acestuia, a jumătate din minimul amenzii. 




























                                                                                                                        Anexa la regulament
DECLARAŢIE DE IMPUNERE PENTRU STABILIREA
TAXEI  PENTRU  SERVICIUL PUBLIC DE SALUBRIZARE
	Subsemnatul (a)___________________________________, domiciliat în _______________________, str.________________________, nr.______, bl._____, sc.______, etaj__, ap._____, posesor al BI/CI seria ______, nr._____________, eliberat(ă) de________________________, la data de________________, CNP________________________________, declar pe propria răspundere că mă oblig la plata taxei pentru serviciul public de salubrizare,  pentru ___________ persoane, după cum urmează: 
	Nr.
crt.
	Nume și prenume
	CNP
	Calitatea față de proprietar
	Observații

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


reprezentând numărul total al persoanelor care locuiesc la adresa proprietății sus - menționată. 

De asemenea declar ca sunt posesorul unui număr de ____ proprietăți situate in intravilanul satului __________________________, după cum urmează:
1.- str._____________________, nr._____ 
2.- str._____________________, nr._____ 
3.- str._____________________, nr._____ 
Sub sancțiunile aplicate faptei de fals în acte publice, declar ca datele din aceasta declarație sunt corecte și complete.                                              
Data ____________________                                           ________________________________
                                                                                                      ( nume, prenume, semnătura ) 
Am luat  la cunoștință faptul că informațiile din cererea depusă și din actele anexate la aceasta, vor fi prelucrate de COMPARTIMENTUL DE TAXE SI IMPOZITE, din cadrul UAT C.A. Rosetti, Tulcea cu respectarea prevederilor Regulamentului (UE) 2016 / 679 din 27 aprilie 2016 al Parlamentului European si al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor). Informațiile referitoare la datele cu caracter personal cuprinse in acest document sunt confidențiale.
  

	PRIMAR,

Antonel  POCORA
	Avizează pentru legalitate:
Secretarul general al comunei C.A. Rosetti
            Cristina - Valentina COMĂRZAN

	
	




